Fra 1979 var det et nasjonalt østtysk mesterskap, som fungerte mer som en cup enn en tradisjonell liga. Turbine Potsdam greide ikke å komme til finalen de to første mesterskapene, men fra 1981 vant Turbine mesterskapet, noe de fulgte opp i 1982 og 1983. I 1984 kom de til finalen og tapte, men de vant igjen i 1985 og 1986. I 1987 var de ikke i finalen, i 1988 tapte de finalen, og i 1989 vant de igjen, da for sjette gang. I 1990 endte de utenfor finalen igjen.